<classify> Mingange aliyechukua nafasi ya Juma Mwambusi aliyetimkia Yanga, alisema kuondoka kwa wachezaji Deus Kaseke, Peter Mwalyanzi, Paul Nonga, Anthony Matogoro na David Burhan kumechangia kuidhohofisha timu hiyo.Kukosa uzoefu kwa baadhi ya wachezaji wetu wapya ndiko kunatupa wakati mgumu, kwa sababu wachezaji wapya tuliowasajili hawajawa na uzoefu wa kutosha na ligi ya msimu huu imekuwa na ushindani mkubwa, lakini nina imani watabadilika kadri tunavyokwenda, alisema Mingange.Kocha huyo alisema kutokuwepo kwa nahodha wao Juma Nyosso, aliyefungiwa na Shirikisho la Soka nchini TFF kutokana na kitendo cha kumdhalilisha John Bocco wa Azam FC, nako kumechangia safu yake ya ulinzi kuyumba, kwani anakosa mtu mwenye uzoefu kama wa beki huyo.Alisema kutua kwa mkongwe Haruna Moshi Boban, atakayekuwa anashirikiana na wachezaji wengine wazoefu kutaisaidia kukiimarisha kikosi chake katika mechi zinazofuata, akiamini watatumia uzoefu wao kuipigania timu hiyo.Mbeya City imekuwa na mwenendo mbaya tangu kuanza kwa msimu huu na kabla ya mchezo wake wa Alhamisi dhidi ya African Sports ya Tanga, tayari ilishapoteza mechi tano huku ikishinda moja na kutoka sare moja.  <topic>: michezo 